hotchpotch/miracl-hf-unified huggingface dataset:
Villakuore
Villakuore ("Mallotus villosus") on suurissa parvissa elävä kuorekaloihin kuuluva lähinnä kuoretta muistuttava arktinen kalalaji. Se on sukunsa "Mallotus" ainoa laji.
Kalan levinneisyysalue on koko Pohjoinen jäämeri. Alalaji "villosus" elää Atlantin valtameren pohjoisosissa. Jäämerellä erityisen runsaasti kalaa on Newfoundlandin ja Islannin vesillä sekä Barentsinmerellä. Alalaji "socialis" elää Tyynen valtameren pohjoisosissa Beringinsalmesta etelään Japanin ja Vancouverin seuduille asti.
Kalaa on ihmisravinnoksikin käytetty säilöttynä, kalapuikkoina ja sen keltainen ja pienirakeinen mäti on arvostettuakin. Lisäksi villakuoreesta valmistetaan kalajauhoa. Kala on myös oivallinen täky turskanpyynnissä. Hylkeet, valaat ja monet vesilinnut kuten lokit syövät runsaasti villakuoretta, joten sen ekologinen merkitys on suuri.
Suomessa tavataan samaan heimoon kuuluvaa kuoretta.
Makigumo
Makigumo (, ’untuvapilvi’) oli keisarillisen Japanin laivaston Yūgumo-luokan hävittäjä toisessa maailmansodassa.
"Makigumo" valmistui 14. maaliskuuta 1942 Maizurun telakalta, jolloin sen ensimmäiseksi päälliköksi määrättiin Fujita Isamu. Alus liitettiin samana päivänä 10. hävittäjäviirikköön. Viirikkö liitettiin 10. huhtikuuta 1. lentolaivaston 10. hävittäjälaivueeseen. Alus suojasi 4.–5. kesäkuuta amiraali Nagumon iskuosastoa Midwayn taistelussa. Alus avusti "Kazagumoa" pelastamaan lentotukialus "Hiryun" eloonjääneet, minkä jälkeen vaurioitunut alus upotettiin torpedoimalla. Alus itse vaurioitui lievästi pelastustoimessa.
Alus suojasi 24. kesäkuuta – 7. heinäkuuta Ominaton edustalla olevaa laivastoa. Se siirrettiin 14. heinäkuuta laivueensa mukana 3. laivastoon. Alus lähti 16. elokuuta Kuresta suojaten laivastoa Trukille. Se suojasi 24. elokuuta amiraali Nagumon iskuosastoa Itäisten Salomonien taistelussa. Alus oli laivaston mukana, kunnes se purjehti 29. syyskuuta – 1. lokakuuta Trukilta Shortlandsiin. Alus kuljetti 3., 6. ja 9. lokakuuta joukkoja Guadalcanalille. Alus lähti 10. lokakuuta Shortlandsilta liittyäkseen Salomonsaarten pohjoispuolella olevaan laivastoon.
"Makigumo" suojasi 26. lokakuuta amiraali Aben osastoa Santa Cruzin taistelussa. Alus upotti yhdessä "Akigumon" kanssa torpedoimalla Yhdysvaltain laivaston lentotukialus "USS Hornetin". Alus suojasi 3.–5. marraskuuta "Suzuyaa" ja "Mayaa" Trukilta Shortlandsiin. Alus kuljetti 10. marraskuuta joukkoja Guadalcanalille. Se suojasi 13.–14. marraskuuta amiraali Nishimuran tykistöosastoa Guadalcanalin taistelussa. Alus pelasti 14. marraskuuta yhdessä "Kazagumon" kanssa "Kinugazan" eloonjääneet.
Alus suojasi 16.–17. marraskuuta "Chokaita" Shortlandsilta Rabauliin, josta se kuljetti joukkoja Bunaan. Alus kuljetti 22. marraskuuta uudelleen joukkoja Bunaan. Se kuljetti 28.–29. marraskuuta joukkoja Bunaan, mutta matka keskeytettiin ilmahyökkäyksen vuoksi. Alus kärsi lieviä vaurioita lähelle osuneesta pommista sekä tulipalosta. "Makigumo" suojasi 16.–21. joulukuuta joukkojenkuljetusalus "Kiyozumimarua" Rabaulista Wewakille ja takasin. Alus matkasi 23.–29. joulukuuta Trukilta Japaniin, jossa se siirrettiin telakalle huoltoon.
Palvelukseen palattuaan "Makigumo" purjehti 9.–27. tammikuuta 1943 Japanista Trukin ja Rabaulin kautta Shortlandsiin. Alus oli 1. helmikuuta Guadalcanalin taisteluiden jälkeen evakuoimassa sotilaita saarelta, kun se osui miinaan väistellessään yhdysvaltalaisen partioveneen hyökkäystä. Räjähdyksessä sai surmansa kolme ja havoittui seitsemän miehistönjäsentä. "Yūgumo" pelasti alukselta 237 eloonjäänyttä, yhtenä heistä komentaja Fujitan. "Yūgumo" upotti torpedoimalla "Makigumon", joka upposi noin viisi kilometriä Savon saarelta lounaaseen.
Vantaan Sanomat
Vantaan Sanomat on kaupunkilehti, joka ilmestyy Vantaalla kahdesti viikossa, keskiviikkoisin ja viikonloppuisin. Vantaan Sanomien kokonaistavoittavuus on 111 000 lukijaa. Painetun lehden lukijamäärä on 80 000, painetun ja digilehden lukijoita on 15 000 ja pelkän digilehden lukijoita 16 000.
Keväästä 2008 lähtien lehden vastaavana päätoimittajana on toiminut Antti-Pekka Pietilä ja päätoimittajana Risto Hietanen. Toimitus sijaitsee Vantaan Veromiehessä osoitteessa Rälssitie 7a. Vantaan Sanomia julkaisee Etelä-Suomen Media Oy, joka kuuluu Keskisuomalainen-konserniin. Lehden painopaikka on SLY-Lehtipainot Oy.
Vantaan Sanomien sisarlehdet pääkaupunkiseudulla ovat Helsingin Uutiset, Länsiväylä ja Nurmijärven Uutiset.
Ensimmäinen lehti ilmestyi Helsingin Seutu -nimisenä tabloidkokoisena lehtenä 31. elokuuta 1967, ja sen painos oli 27 000 kappaletta. Sitä jaettiin Itä-Vantaalle, kun taas 1970 perustettua Etelä-Vantaata jaettiin Länsi-Vantaalle. Lehti ilmestyi aluksi kerran viikossa. Perustaja ja ensimmäinen päätoimittaja oli Tom Järnefelt. Vuonna 1968 lehti alkoi ilmestyä kaksi kertaa viikossa. Vuonna 1972 lehden omistajaksi tuli Keski-Uusimaa Oy. Vuonna 1979 lehden koko muuttui normaaliin sanomalehtikokoon, ja se alkoi ilmestyä kolme kertaa viikossa. Vuonna 1980 lehden nimi muuttui Vantaan Seuduksi. Vantaan Sanomat syntyi 1992 kahden paikallislehden, Vantaan Seudun ja Etelä-Vantaan, yhdistyessä.
Déspoina Vandí
Déspoina Vandí (, kansainvälisesti usein Despina Vandi; syntyjään "Déspoina Maléa", Δέσποινα Μαλέα, s. 22. heinäkuuta 1969 Tübingen, Länsi-Saksa) on Saksassa syntynyt kreikkalainen laulaja.
Vandí syntyi Saksassa, mutta hänen perheensä oli kreikkalainen ja muutti takaisin Kreikkaan Vandín ollessa 6-vuotias. Vandí opiskeli Thessalonikin yliopistossa psykologiaa, filosofiaa ja kasvatusoppia. Hän julkaisi ensimmäisen albuminsa vuonna 1994. Nykyään hänellä on myös kansainvälinen ura.
Kavála
Kavála () on Kreikan kaupunki ja samanniminen kunta (Δήμος Καβάλας, "Dímos Kaválas"), joka sijaitsee Kaválan alueyksikössä Itä-Makedonian ja Traakian alueella. Kaupunki on alueyksikkönsä hallinnollinen keskus. Koko kunnan pinta-ala on 350,61 neliökilometriä ja väkiluku 70 501. Varsinaisen Kaválan kaupungin väkiluku on 54 027 (vuonna 2011).
Kaválan alkuperäiset asukkaat olivat paroslaisia, jotka löysivät paikan 600-luvulla eaa. ja kutsuivat sitä "Neapoliiksi" (Uudeksi kaupungiksi). Myöhemmin se kuului Rooman ja Bysantin valtakuntiin ja vuosina 1371–1912 Osmanien valtakuntaan. Nykyinen Kaválan kunta muodostui, kun Kavála ja Fílippoi yhdistyivät vuoden 2011 alussa Kallikrates-suunnitelman mukaisesti.
Kavála on Egeanmeren pohjoisrannikon tärkeimpiä satamia. Kaupungin lähellä Chrysoúpolissa sijaitsee Kaválan kansainvälinen lentoasema.
Vuoden 2011 kuntauudistuksesta lähtien Kaválan kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Aritmeettinen sarja
Aritmeettinen sarja on ääretön summalauseke, jonka jokaisen kahden peräkkäisen termin erotus on vakio. Aritmeettisen sarjan termit siis muodostavat aritmeettisen jonon. Esimerkki aritmeettisesta sarjasta on formula_1, jossa termien välinen vakioerotus on 1. Toinen esimerkki on formula_2, jossa vakioerotus on −0,5).
Sarja formula_3 on ainoa suppeneva aritmeettinen sarja. Sarjan summa on 0. Kaikilla muilla aritmeettisilla sarjoilla on epäoleellinen raja-arvo formula_4, eli sarjat hajaantuvat.formula_7
formula_8
Aritmeettisen sarjan summalle formula_14 kaikilla formula_15:n arvoilla pätee:
Penni
Penni (, , ) on länsimainen rahan nimi. Pennit tulivat ensin käyttöön Englannissa ja Saksassa vastaten muualla käytettyä denaaria.
Englannissa ja Britanniassa penni oli vuosisatojen ajan 1/12 šillinkiä eli 1/240 puntaa. Rahauudistuksessa 1971 tuli käyttöön uusi penni, joka on 1/100 puntaa.
Saksasta penni saapui Suomeen markan osaksi. Suomessa pennit jäivät vähitellen käytöstä, mutta vuoden 1962 rahauudistus palautti pennijaon siten, että siihenastisesta markasta (vanhasta markasta) tuli penni, siihenastisesta sadasta markasta (vanhasta markasta) yksi markka ja niin edelleen. Ennen euron käyttöönottoa penni oli sekä Suomessa että Saksassa 1/100 markkaa.
Vuosina 1919–1928 yksi Viron markka oli sata penniä.
Kauppilanmäen rautatieasema
Kauppilanmäen rautatieasema () on Suomen rataverkon liikennepaikka Sonkajärven kunnassa Pohjois-Savossa rataosalla . Liikennepaikan etäisyys Helsingin päärautatieasemalta on 568,8 ratakilometriä mitattuna Pieksämäen rautatieaseman kautta. Kauppilanmäen asemalla työskenteli Suomen ensimmäinen naispuolinen asemapäällikkö.
Kauppilanmäen vuonna 1904 valmistuneen asemarakennuksen on suunnitellut Rautatiehallituksen tuolloinen pääarkkitehti Bruno Granholm, ja se noudattelee rataosan muiden asemarakennusten kansallisromattista tyylisuuntaa. Rakennusta on laajennettu vuonna 1934.
Matkustajaliikenteen pysähdykset Kauppilanmäessä lakkautettiin vuonna 1978.
Nykyisin Kauppilanmäen liikennepaikka toimii ainoastaan raakapuun kuormausasemana. Sähköistystöiden aikana liikennepaikka toimi myös junasuorituspaikkana. Syyskuussa 2006 rataosuuden Iisalmi–Kontiomäki kauko-ohjaukseen siirtymisen myötä Kauppilanmäki jäi välisuojastuspisteeksi, jolla ei voida järjestää junien kohtaamisia, koska liikenteenhoitohenkilöstöä ei ole.
Excite Truck
Excite Truck on Wiille vuonna 2006 julkaistu ajopeli. Peli esiteltiin ensi kerran vuoden 2006 E3-messuilla, ja sitä pelataan Wiin liikkeentunnistavalla ohjaimella. Euroopassa peli julkaistiin vasta helmikuussa 2007.
"Excite Truck" ei käytä Wiin ohjaimen "nunchuk"-lisäosaa, sillä autoa ohjataan pelkästään Wii remotella. Ohjainta pidetään kädessä poikittain kuten NES Virtual Console -peleissä. Auton kääntyminen hoidetaan kääntämällä ohjainta ratin tapaan, kaasu ja jarru 1- ja 2- näppäimiä painelemalla, ja suurten hyppyjen alastulo neljälle renkaalle ohjainta kääntelemällä oikeaan asentoon. Suuntanäppäimiä käytetään turboboostiin. Pelin maasto muuttuu pelin aikana pelaajan koskettaessa (!) kytkimeen, tehden pelaamisesta entistäkin jännittävämpää.
Tärkeintä pelissä ei ole vain tulla ensimmäisenä maaliin vaan kerätä pisteitä erillisista tempuista kuten sivuluisun vetämisestä mutkissa (Drift), pitkistä hypyistä (Air), auton pyörittämisestä ilmassa (Air Spin), puiden läheltä ajamisesta (Tree Run), vastustajien lennättämisestä ilmaan muokkaamalla maastoa (Truck Throw), Peräkkäisistä turbohypyistä (Jump Combo), Muiden autoihin törmäilystä (Truck Smash), ja muihin esineisiin ja asioihin törmäilystä (Nice Crash) sekä Renkaiden läpi hyppäämisestä (Rings).
Ensimmäisenä maaliintulemisesta saa 50 pistettä, toisena 25 pistettä, kolmantena 15, neljäntenä 10, viidentenä 5 ja kuudentena 0.
Ensimmäisellä pelikerralla pelin kysyttyä nimeä ja tehtyä tallennuksen Wiin muistiin, on pelaajan tehtävä muutamia harjoituksia, ennen kuin pääsee pelaamaan varsinaista peliä. Kun harjoitukset on tehty, voi alkaa pelata yksinpeliä, tai suoraan kaksinpeliä.
Excite Truck on Wiin ensimmäinen peli, jossa voi käyttää omia MP3-tiedostojaan SD-muistikortilta pelin omien musiikkien sijaan. Pelissä on myös jaetun ruudun kaksinpeli. Moninpelissä voi olla vain kaksi pelaajaa kerrallaan eikä tietokoneohjattuja autoja voi ottaa mukaan.
Pelissä on neljä varsinaista Cupia, Bronze, Silver, Gold ja Platinum, jotka saa avattua saamalla aina tarpeeksi pisteitä edellisestä Cupista. Kun normaalilla vaikeustasolla saa S-arvosanan kaikista cupeista, aukeaa pelattavaksi Super Excite-vaikeustaso. Kun kaikki vaikeammat Cupit on voitettu, aukeaa vielä piilotettu Diamond Cup. Kun kaikista Cupeista on saatu S-arvosana, aukeaa mirror mode, jossa radat ovat peilattuja.Arvostelut:
John Knox
John Knox (noin 1514 Gifford – 24. marraskuuta 1572) oli skotlantilainen uskonpuhdistaja.
John Knox opiskeli Glasgow’ssa ja toimi sen jälkeen St Andrewsin yliopiston teologian ja filosofian opettajana. Tällöin hän huomasi perehtyessään kirkkoisien, erityisesti Hieronymuksen ja Augustinuksen, kirjoituksiin, että kirkon opit poikkesivat monessa suhteessa heidän ja Raamatun opeista. Uskonpuhdistajien kirjoitukset ja George Wishartin saarnat tekivät hänestä uskonpuhdistuksen kannattajan. Tällöin hänet erotettiin toimestaan ja hän siirtyi opettajaksi St Andrewsin linnoitukseen, joka oli uskonpuhdistuksen kannattajien hallussa. Leskikuningatar Maria Guisen joukot kuitenkin valtasivat linnan, jolloin Knox vangittiin ja tuomittiin kahden vuoden kaleeriorjuuteen Roueniin. Vapauduttuaan hän toimi vuosina 1549–1554 saarnaajana Englannissa, missä kuningas Edvard VI piti häntä suuressa arvossa. Kuningatar Marian noustua valtaan ja ryhtyessä palauttamaan katolisuutta maahan Knox pakeni mannermaalle oleskellen useita vuosia muun muassa Saksassa ja Genevessä, missä hän tutustui Jean Calviniin, jonka innokas kannattaja hänestä tuli.
Vuonna 1559 Knox palasi Skotlantiin, missä hän ryhtyi voimakkaasti ajamaan uskonpuhdistuksen asiaa. Lopulta Skotlannin parlamentti hyväksyi vuonna 1560 Knoxin uskontunnustuksen, joka oli ankaran kalvinilainen. Katolilaismielisen Maria Stuartin noustua vuonna 1561 valtaan Knox ryhtyi useaan otteeseen saarnoissaan henkilökohtaiseen hyökkäykseen kuningatarta vastaan. Tämä saattoi Knoxin hengen useasti vaaranalaiseksi. Kuningatar kukistui vuonna 1567, mihin myös Knox oli ollut osaltaan vaikuttamassa. Tämä teki hänestä katolilaisten keskuudessa hyvin vihatun, minkä vuoksi hänen ystävänsä asettivat hänen turvakseen henkivartijoita. Vuonna 1572 Knox kuoli. Vielä viimeisinä vuosinaan hän joutui useisiin kiistoihin vastustajiensa kanssa.
OuLiPo
OULIPO on lyhenne sanoista "Ouvroir de Littérature Potentielle", joka tarkoittaa kokeellisen tai potentiaalisen kirjallisuuden työpajaa. Sen perustivat kirjailija Raymond Queneau (1903-1976) ja matemaatikko François Le Lionnais (1901-1984) vuonna 1960. OuLiPon jäsenet pyrkivät kehittämään kielellisiä kokeiluja, jotka perustuivat johonkin sääntöön (contrainte), jota tuli noudattaa mahdollisimman tiukasti.
Queneaun mukaan potentiaalisuus on kaiken kirjallisuuden perusluonne. OuLiPo-kirjailijat etsivät uusia muotoja ja rakenteita sekä leikkivät kielellä. Tunnettuja OuLiPo-kirjailijoita ovat Italo Calvino (1923-1985) ja Georges Perec (1936-1982).
OuLiPo on saanut paljon seuraajia. Kirjallisuudesta alkanut kokeileva taide on laajentunut muillekin aloille:
Vision
Vision on Marvel-kustantamon luoma supersankari, Kostajat-ryhmän pitkäaikainen jäsen. Hänen ensiesiintymisensä tapahtui lokakuussa 1968 lehden "The Avengers" numerossa 57.
Vision on mutkikkaasti rakennettu, ihmismäinen androidi. Hänen logiikkakeskeinen ajattelunsa tuo mieleen Star Trek sarjan Spockin, toisen 1960-luvun tieteistarinoiden luomuksen. Visionin sarjakuvakertomukset keskittyvätkin suurimmaksi osaksi siihen, miten koneälyllä varustettu olento pärjää ihmisten emootioiden täyttämässä maailmassa.
Visionin loivat käsikirjoittaja Roy Thomas ja taiteilija John Buscema. Ennen nykyistä Visionia, samanniminen supersankari oli esiintynyt vuosikymmeniä sitten. Tämän ulkoavaruudesta saapuneen Visionin loi Jack Kirby ja Joe Simon. Roy Thomas perusti kenties hahmonsa vanhempaan Visioniin.
Visioniksi myöhemmin kutsuttu olento sai alkunsa pahansuovan robotti Ultronin laboratoriossa. Ultron aikoi käyttää luomustaan omaa luojaansa Henry Pymiä vastaan.
Visionin keho muokattiin Phineas T. Hortonin luomasta Ihmissoihtu-androidista. 
Vision kuitenkin kapinoi "isäänsä" vastaan ja liittyi Kostajiin. Myöhemmin hänen ja Purppuranoidan välille kehkeytyi romanssi. Vision ja Purppuranoita avioituivat ja saivat kaksoset.
Vision kykenee muuttamaan tiheyttään sekä käyttämään energiaiskuja.
Vision esiintyy -pelissä NPC-hahmona.
Moskovan Spartak
Moskovan Spartak tarkoittaa seuraavia Moskovassa toimivia urheiluseuroja:
Dimítris Mitrópoulos
Dimítris Mitrópoulos (, 1. maaliskuuta 1896 – 2. marraskuuta 1960) oli kreikkalaissyntyinen kapellimestari, pianisti ja säveltäjä. Vuodesta 1946 lähtien hän oli Yhdysvaltain kansalainen.
Mitrópoulos syntyi Ateenassa ja opiskeli Ateenan konservatoriossa, Brysselissä ja Berliinissä. Häntä opetti muiden muassa Ferruccio Busoni. Vuosina 1921–1925 Mitrópoulos avusti Erich Kleiberia Berliinin valtionoopperan kapellimestarina. Yhdysvalloissa hän debytoi vuonna 1936 johtamalla Bostonin sinfoniaorkesteria. Pian hän muutti Yhdysvaltoihin ja vuonna 1946 hän sai maan kansalaisuuden.
Vuosina 1937-1949 Mitrópoulos toimi Minneapolisin sinfoniaorkesterin ylikapellimestarina. Tämän jälkeen hän aloitti työskentelyn New Yorkin filharmonikkojen kanssa. Hän toimi sen ylikapellimestarina vuodesta 1951 vuoteen 1957, jolloin hänet korvasi Leonard Bernstein. Mitrópoulos kuoli Milanossa 64-vuotiaana.
Säveltäjänä Mitrópoulos keskittyi muun muassa orkesteri- ja soolopianomusiikkiin. Hän myös sovitti joitakin Johann Sebastian Bachin urkuteoksia sinfoniaorkesterille. Hän soitti piano-osuuden Ernst Krenekin pianokonserton kantaesityksessä ja sen lisäksi esimerkiksi Roger Sessionsin ja Peter Menninin kappaleita.
Science fiction -taide
Science fiction -taide eli scifi-taide liittyy tieteiskuvitelmiin. Tyypillisiä ovat näkymät kuvitteellisilta planeetoilta, avaruusaluksista ja avaruustaisteluista tai vaikkapa kuvitteellisesta tulavaisuudesta maapallolla. Melko tyypillistä scifi-taidetta on tehnyt esimerkiksi Peter Elson, jonka maalaamia kuvia on suomennetussa Galax-sarjassa. Scifi-taide on joskus lähellä avaruustaidetta, joskus fantasiataidetta. Scifi-taidetta on tehty myös kotitietokoneella, mm. Bryce-ohjelmalla ja kolmiulotteista tietokonegrafiikkaa tuottavilla ray tracing-ohjelmilla.
Etnies
Etnies on ranskalainen rullalautailukenkä- ja vaatevalmistaja, jonka omistaa Sole Technology. Yritys perustettiin vuonna 1986 ja sen alkuperäinen nimi oli "Etnics". Yrityksen sponsoroimaan lautailijatiimiin kuuluvat Ryan Sheckler, Jason Dill, Sean Malto, Kyle Leeper, Tyler Bledsoe, Tyshuan Johnson, Eric Fletcher ja Mikey Taylor.
PHK TsSKA Moskova
(Professionalnyi hokkeinyi klub TsSKA) on Venäjän armeijan keskusurheiluseuran TsSKA Moskovan jääkiekkoseura. Se on perustettu vuonna 1946. Seura tunnettiin vuosina 1946–1951 nimellä "TsDKA", vuosina 1952–1954 nimellä "TsDSA", vuosina 1955–1959 nimellä "TsSK MO". Nykyinen nimi on ollut käytössä vuodesta 1960 lähtien. Joukkue pelaa KHL-liigassa.
Jääkiekossa TsSKA voitti Neuvostoliiton mestaruuden 32 kertaa vuosina 1948, 1949, 1950, 1955, 1956, 1958, 1959, 1960, 1961, 1963, 1964, 1965, 1966, 1968, 1970, 1971, 1972, 1973, 1975, 1977, 1978, 1979, 1980, 1981, 1982, 1983, 1984, 1985, 1986, 1987, 1988 ja 1989.
Se voitti Euroopan Cupin kautta Euroopan seurajoukkueiden mestaruuden kaikkiaan 20 kertaa vuosina 1969, 1970, 1971, 1972, 1973, 1974, 1976, 1978, 1979, 1980, 1981, 1982, 1983, 1984, 1985, 1986, 1987, 1988, 1989 ja 1990.
TsSKA pelasi myös arvostetussa Super Series -sarjassa Pohjois-Amerikassa 34 ottelua NHL-joukkueita vastaan voittaen näistä 24 ja häviten 8, kaksi otteluista päättyi tasan. Moskovassa TsSKA kohtasi NHL-joukkueen ainoastaan kahdesti, voittaen Calgary Flamesin vuonna 1989 ja Montreal Canadiensin 1990.
Neuvostoaikoina TsSKA oli jääkiekkomaajoukkueelle eräänlainen kaaderiseura ja oli maajoukkueen tapaan sarjassaan täysin suvereeni. Joukkuetta valmensi pitkään Viktor Tihonov ja siinä on pelannut lukuisia jääkiekon legendoja, kuten Valeri Harlamov, Vjatšeslav Fetisov, Vladislav Tretjak, Sergei Makarov, Igor Larionov, Sergei Fjodorov ja Aleksandr Mogilnyi. Myös Vladimir Konstantinov on edustanut joukkuetta.
Luettelo Louhisaaren kartanon omistajista
Luettelo Louhisaaren kartanon omistajista käsittää luettelon Askaisten Louhisaaren kartanon omistajista.
Louhisaaren arvellaan kuuluneen alueella sydänkeskiajalla sijainneeseen suurempaan maanomistuskokonaisuuteen, johon Louhisaaren lisäksi arvellaan kuuluneen Askainen, Autuinen ja Ahtinen. Maaomaisuuden arvellaan hajonneen perinnönjakojen myötä.
Hänen jälkeensä Louhisaari oli pitkään jakamattomana laamanni Herman Hermansson af Liebelitzin (1654-1718) ja Claes Hermansson af Liebelitzin (1648-1687) perikunnan kesken. Flemingien jälkeen kartanon omistivat:
ÉS Footwear
éS Footwear on vuonna 1995 perustettu yhdysvaltalainen lautailukenkävalmistaja, jonka omistaa Sole Technology.
Porvoon Fleming
Porvoon seudulle asettui yksi Fleming-suvun haara jo keskiajalla, saatuaan äidinperintönä Tjusterbyn kartanon.
Aiemmista sukupolvista ei ole varmuutta. Tätä kutsutaan, henkilöstä 5 alkaen, sukututkimuksessa "Flemingien kolmanneksi haaraksi".
Maltan yliopisto
Maltan yliopisto () on Msidan kaupungissa Maltalla toimiva yliopisto.
Maltan yliopiston historia juontaa juurensa vuoteen 1592, jolloin piispa Garagallo perusti Collegium Melitensen. Alun perin collegeumia ylläpitivät jesuiitat. Varsinainen yliopisto perustettiin paavilta saadun valtuutuskirjeen jälkeen 22. marraskuuta 1769 ja 25. toukokuuta 1771 lääketieteellinen kolleegio kokoontui, muodostaen yliopiston ensimmäisen tiedekunnan.
Yliopisto jouduttiin lakkauttamaan vuonna 1798, jolloin Napoléon Bonaparte valloitti saaret. Vuonna 1800 Malta siirtyi Yhdistyneen kuningaskunnan hallintaan ja sir Alexander Ball perusti yliopiston uudelleen. Vuonna 1938 yliopiston nimeksi tuli Maltan kuninkaallinen yliopisto, mutta sana ”kuninkaallinen” poistettiin, kun Maltasta tuli tasavalta vuonna 1974.
Yliopistossa opiskelee noin 11 500 opiskelijaa.
Verkkonäkyvyyttä korostavassa espanjalaisessa Webometrics-yliopistorankingissa yliopisto ylsi vuonna 2018 Maltan parhaaksi yliopistoksi ja maailmanlistan sijalle 1099.
Maltan yliopistossa on kymmenen tiedekuntaa:
Säteenseuranta
Säteenseuranta tai säteenjäljitys () tarkoittaa kuvan luomista tietokoneella valonsäteiden kulkua (sädeoptiikkaa) jäljittelevän tietokoneohjelman avulla. Tätä kuvan luovaa ohjelmaa sanotaan ray traceriksi ja kuvan luomista renderoinniksi.
Kyseessä on valaistuksen simulointi tietokoneohjelmalla.
Säteenseurannan keskeinen menetelmä on jäljittää valonlähteistä lähtevien säteiden törmäyksiä kappaleisiin ja edelleen kameran linssiin. Vastakkainen menetelmä on säteensuuntaus (), jossa kamera lähettää valonsäteitä. Säteenseuranta soveltuu hyvin peilimäiseen () valaistukseen ja heijastukseen, mutta huonosti diffuusiin valaistukseen. Säteenseurannan kanssa voidaan käyttää myös radiositeettia diffuusin valaistuksen renderöintiin.
Säteenseurannalla päästään realistisiin tuloksiin verrattuna Phong-varjostusmallin tyyppisiin muita kappaleita huomioimattomiin ja valon käyttäytymistä vain karkeasti approksimoiviin menetelmiin. Vastaavasti laskennallinen vaativuus on paljon suurempi. Säteenjäljistyskään ei aina simuloi valon käyttäytymistä täysin oikein.
Perinteisessä säteenseurantaohjelmassa kuvattava maisema luodaan ohjelmointikieltä muistuttavalla kielellä, jossa kuvataan mm. valonlähteiden paikat ja ominaisuudet, näkyvien kappaleiden sijainnit, koot, asennot ja pintamateriaalit jne. Samasta maisemasta voi raytracerilla ottaa kuvia eri kuvakulmista.
Säteenseuranta on verrattain hidasta, sillä valonsäteitä tarvitaan useita, joita on laskettava useiden heijastusten ajan. Tämän seurauksena jokaiselle kuvan pikselille joudutaan tekemään useita laskutoimituksia.
Reaaliaikainen fotorealistinen grafiikka ei ole nykytietokoneilla mahdollista säteenseurantamenetelmällä, mutta aiheesta on tehty demoja sekä laitteistotuella tehtävää käsittelyä on esitelty. GPGPU-ohjelmoinnilla tehtävästä säteenseurannasta on tehty tutkielmia.
Reaaliaikaisessa grafiikassa kuten videopeleissä käytetään tyypillisesti rasterointi-menetelmää valaistukseen sääteenseurannan sijaan.
Säteenseurannan lisäksi kolmiulotteisten kuvien luomisessa on käytetty melko nopeaa pyyhkäisyviiva-renderointia ja radiance-menetelmää, jossa on enemmän kappalten välisiä heijastuksia.
Esimerkkejä säteenseurantaohjelmista ovat avoimen lähdekoodin POV-Ray ja suomalainen kaupallinen Realsoft 3D.
Alla on POV-Ray-koodi, jolla luodaan punainen pallo. Paikat kuvataan
kolmella luvulla: paikka pystysuunnassa, vaakasuunnassa ja syvyyssuunnassa on muotoa  eli
matemaattisemmin . Värit kuvataan RGB-värijärjestelmässä.
Nyynäisten vapaaherra
Nyynäisten paronikunta muodostui Fleming-suvun yhdelle haaralle, kun kuningas Eerik XIV korotti kruunajaisissaan Lauri Iivarinpoika Flemingin vapaaherraksi antaen vapaaherralliset erioikeudet nimenomaan Nyynäisten alueeseen, Nousiaisissa Varsinais-Suomessa.
Vapaaherra Lauri Iivarinpojan isä oli Ruotsin vapaustaistelun sankareihin kuulunut Iivari Jaakkimanpoika (k. 1548), Nyynäisten omistaja. Hän toimi Kastelholman käskynhaltijana, valtaneuvoksena, amiraalina ja Pohjois-Suomen laamannina. Iivari oli Kuitian kartanonherran Jaakkima Henrikinpojan nuorempi poika, jolta Nousiaisten Nyynäisten kartano periytyi (aiemmat Nyynäisten omistajat löytyvät Kuitian kartanonherrojen luettelon avulla).
Lauri Iivarinpojan äiti puolestaan oli ruotsalainen aatelisnainen Mätta Gotskalkintytär (Gotskalk Arendinpojan ja Elin Nilsintyttären tytär), muinaisen Folkunga-jaarlisuvun sitä sivuhaaraa jonka vaakunakuviona oli taaksepäin katsova susi ja jota sen takia sukututkijat ovat jälkeenpäin kutsuneet Ulf-suvuksi.
Viikin vapaaherrakunta
Viikin vapaaherrakunta käsitti Viikin verokunnan, joka muodostui neljäsosasta Siuntiota, ja Jokioisten verokunnan Portaan pitäjästä. Se läänitettiin Klaus Flemingille vuonna 1569 ja sitä laajennettiin vuonna 1570 lisäämällä kyliä Siuntiosta sekä Pikkalan kartano. Läänitys peruutettiin kruunulle 1597 hänen kuoltuaan.
Kuningas Juhana III korotti kruunajaisissaan Klaus Eerikinpoika Flemingin vapaaherraksi antaen vapaaherralliset erioikeudet nimenomaan Uudellamaalla sijaitsevaan Siuntion Viikin alueeseen, jossa Klaus jo omisti Suitian kartanotilan.
Liperin vapaaherra
Liperin paronikunta (ruots. "Liebelitz") muodostui Fleming-suvun yhdelle haaralle, kun kuningatar Kristiina korotti vuonna 1651 Claes Flemingin lapset vapaaherralliseen arvoon antaen vapaaherralliset erioikeudet nimenomaan Liperin pitäjästä ym muodostettuun alueeseen, nykyisessä Pohjois-Karjalassa, silloisessa Käkisalmen läänissä.
Varsinais-Suomessa nämä Liperin paronit, kuten myös heidän esi-isänsä, omistivat Louhisaaren kartanon.
Ritari Claes Larsson Fleming (1592-1644), oli maaherrana ja amiraalina, ja kaatui Femernin meritaistelussa. Hänen palveluksensa ja ansioidensa johdosta kuningatar 26 maaliskuuta 1651 korotti hänen lapsensa vapaaherroiksi ja -herrattariksi. Heidän sukunsa jatkuu tähän päivään saakka, eli ei ole sammunut mieskannalta. Ruotsissa elää edelleen "vapaaherra Fleming af Liebelitz" -nimisiä ihmisiä.
Claesin pojanpoika oli paroni Claes Fleming af Liebelitz (1649-85), aatelissäädyn maamarsalkka, ja Ruotsin valtiovarainhoitaja eli kamarimestari, valtaneuvos myös. 10. joulukuuta 1687 kuningas Kaarle XI korotti hänen leskensä ja lapsensa kreivilliseen arvoon. Tämä sukuhaara kuitenkin sammui mieskannalta 15. marraskuuta 1729, joten enää ei ole olemassa kreivi Flemingejä.
PBK TsSKA Moskova
Professionalnyi basketbonyi klub TsSKA Moskova () on Venäjän armeijan keskusurheiluseuran TsSKA Moskovan koripalloseura. Se on Venäjän kautta aikain menestyksekkäin koripalloseura.
Lajusten linnan vapaaherra
Lajusten paronikunta muodostui Fleming-suvun yhdelle haaralle vuonna 1654.
Eric Fleming (1616-79) oli maaherra, kollegiopresidentti, kamarineuvos, ja aatelissäädyn maamarsalkka. 12. toukokuuta 1654 kuningatar korotti hänet vapaaherraksi. Kuningatar Kristiina korotti Eerik Flemingin vapaaherraksi antaen vapaaherralliset erioikeudet nimenomaan Lajusten kartanolinnan ja muiden alueiden muodostamaan alueeseen Virossa Tarton lähistöllä, jossa Eerik jo omisti kartanoja ja tiloja. Eerikin perheellä oli Lehtisten ja Fagernäsin kartanot Suomessa sekä Liivinmaalla Isenhofin, Vademoisen ja Lajusten alueet. Tämä "Lais"-niminen sukuhaara sammui mieskannalta 29 heinäkuuta 1786.
Buenos Airesin yliopisto
Buenos Airesin yliopisto () on 12. elokuuta 1821 perustettu Argentiinan pääkaupungissa Buenos Airesissa toimiva julkinen yliopisto. Se on maansa vanhin.
Buenos Airesin yliopistossa on noin 350 000 opiskelijaa ja akateemiseen henkilökuntaan kuuluu noin 29 000 ihmistä. Sen rehtori on Aníbal Franco. Tiedekuntia on kolmetoista. Yliopisto on saanut viisi Nobelin palkintoa, joista viimeisimmän yli 20 vuotta sitten.
Maailman viidensadan huippuyliopiston Shanghai-yliopistovertailussa Buenos Airesin yliopisto sai vuonna 2014 sijaluvun 151–200. Se luokiteltiin parhaaksi argentiinalaiseksi yliopistoksi.
Kommunistijohtaja Che Guevara valmistui Buenos Airesin yliopiston lääketieteellisestä tiedekunnasta vuonna 1953.
Fantasiataide
Fantasiataide on taiteen suuntaus, joka kuvaa maagisia tai yliluonnollisia teemoja, ideoita, olentoja tai kohtauksia. Vaikka fantasiataide ja science fictionin, kauhun ja muun spekulatiivisen fiktion kuvitukset limittyvät jonkin verran, on fantasiataiteella omia piirteitä. Muinaisten myyttien ja legendojen kuvaukset samoin kuin nykyajan fantasian kuvitukset ja yliluonnollisten voimien interventiot ovat fantasiataiteessa yleisiä, ja ne auttavat erottamaan fantasian muista samansuuntaisista genreistä. Lohikäärmeet, tietäjät, keijukaiset ja muut myyttiset fantasiaolennot ovat myös tavallisia fantasiataiteessa.
Fantasiataiteella on vahva yhteys fantasiakirjallisuuteen, ja monesti fantasiataiteen onkin tarkoitus kuvata tiettyjä hahmoja ja tapahtumia fantasiakirjoista. Harrastajien tekemiä tämäntyyppisiä teoksia voisi kutsua fanitaiteeksi, joka on laaja alakulttuuri fantasiataiteessa. Harrastajat ovat paljolti keskittyneet Elfwoodin kaltaisten verkkosivustojen ympärille.
Fantasiataide on eri suuntaus kuin fantastinen realismi, vaikka siinäkin on fantasian piirteitä. Molemmissa taas on surrealismin elementtejä.
Buenos Airesin filharmoninen orkesteri
Buenos Airesin filharmoninen orkesteri () on Argentiinan pääkaupungissa Buenos Airesissa toimiva sinfoniaorkesteri. Se perustettiin vuonna 1946. Sen nimenä oli alun perin "Orquesta Sinfónica del Teatro Municipal", ja nykyinen nimi on vuodelta 1958.
Buenos Airesin filharmoninen orkesteri piti ensimmäisen konserttinsa kotikaupungissaan 21. toukokuuta 1947. Sen nykyinen musiikillinen johtaja on Arturo Diemecke.
Brøndby IF
Brøndby IF on tanskalainen jalkapalloseura, jonka kotipaikka on Kööpenhaminan länsiosassa sijaitseva Brøndby. Joukkue tunnetaan myös nimillä Brøndbyernes Idrætsforening js BIF. Brøndbyn värit ovat keltainen ja sininen. Kotiottelunsa seura pelaa Brøndby Stadiumilla johon vuonna 2000 valmistuneen laajennuksen jälkeen mahtuu 29 000 katsojaa. Seuran päävalmentajaksi valittiin Michael Laudrupin seuraajaksi vuonna 2006 alankomaalainen René Meulensteen. Hän sai kuitenkin potkut tammikuussa 2007 ja hänen seuraajakseen valittiin Tom Køhlert.
Køhlertin johdolla seura on palannut aikaisempien vuosien tasolleen ja noussut haastamaan FC Kööpenhaminan maan ykkösseurana. Tammikuussa 2009 Køhlert siirtyi syrjään ja seuran peräsimeen nousi Kent Nielsen.
Seura nousi ensimmäistä kertaa pääsarjaan vuonna 1981. Vain neljä vuotta myöhemmin se voitti ensimmäistä kertaa Tanskan mestaruuden. Yhteensä Brøndby on historiansa aikana voittanut kymmenen mestaruutta, viimeisimmän vuonna 2005. Tanskan cup-voittoja sillä on viisi. BIF on myös menestynein tanskalaisseura eurokentillä. 1991 se pääsi Uefa Cupin välieriin ja vuonna 1998 se selvisi ensimmäisen kerran Mestareiden liigaan.
Vuonna 1992 perustettu FC Kööpenhamina on Brøndbyn paikallisvastustaja ja näiden kahden joukkueen väliset ottelut vetävät katsomot täyteen.
Piss Christ
Piss Christ () on yhdysvaltalaisen valokuvaajan Andres Serranon kiistelty valokuva, jossa muovista valmistettu krusifiksi on upotettu taideteoksen tekijän omaan virtsaan. Taideteos esiteltiin vuonna 1989 ja Andres Serranoa syytettiin välittömästi muun muassa jumalanpilkasta. Toiset taas pitivät teosta merkittävänä esimerkkinä taiteilijoiden sananvapaudesta.
Iso Olvasjärvi
Iso Olvasjärvi on järvi Utajärven kunnassa Kiiminkijoen vesistöalueella Pohjois-Pohjanmaalla. Järven pinta-ala on noin 458 hehtaaria, ja sen pinta on 120,1 metriä merenpinnan yläpuolella. Järvi kuuluu Kiiminkijoen Natura 2000 -alueeseen sekä Fennoskandian luonnontilaisten jokireittien luontotyyppiin.
Iso Olvasjärvi saa vetensä pääasiassa useista suo-ojista, joista suurimmat ovat Olvassuon soidensuojelualueelta laskeva Kiiskioja sekä Viinilän lähdepuro. Lisäksi harjumailta ilmeisesti laskee pohjavettä suoraan järvialtaaseen. Iso Olvasjärvi laskee Olvasojan kautta Nuorittajokeen ja sitä kautta edelleen Perämereen.
Järvikasvillisuuden lajit vaihtelevat järven eri puolilla, kokonaisuus on lähinnä karu korte-ruokojärvi. Vesikasvit muodostavat kasvustoja erityisesti rantojen tuntumaan. Ilmaversoisista kasveista tyypillisin on järviruoko, kelluslehtisistä lajeista esiintyy mm. vesitatarta. Myös uposlehtisiä kasveja järvessä kasvaa jonkin verran.
Rehevän järven kalakanta on ajoittaisesta vähähappisuudesta ja happikadosta huolimatta runsas. Kiisket ovat yksi järven runsaslukuisimpia kalalajeja, ne nousevat syksyisin Kiiskiojaan. Aiemmin niitä on pyydetty Kiiskiojasta jopa hevoskuormittain.
Sensei
Sensei () on japanilainen nimitys, jota käytetään puhuteltaessa muun muassa opettajia, lääkäreitä, poliitikkoja ja muita auktoriteetteja. Sitä käytetään osoittamaan kunnioitusta minkä tahansa alan arvostetulle taitajalle. Esimerkiksi piirtämistä harrastava saattaisi kutsua kuuluisaa taiteilijaa senseiksi, vaikka tämä ei opettaisi ketään missään.
Nimityksen käyttö on yleistä erityisesti japanilaisissa kamppailulajeissa, joiden harrastajat kutsuvat ohjaajaansa senseiksi. Varsinaisesti nimityksellä tarkoitetaan dojon johtajaa, mutta melko yleisesti kaikkia dan-arvon saavuttaneita ohjaajia kutsutaan senseiksi. Ohjaajaa, joka ei ole dojon johtaja tai ei ole saavuttanut dan-arvoa kutsutaan sempaiksi.
Occam (ohjelmointikieli)
Occam on rinnakkaislaskentaan kehitetty ohjelmointikieli, joka on nimetty englantilaisen filosofi Vilhelm Occamilaisen tai Occamin partaveitsenä tunnetun filosofisen periaatteen mukaan.
Occam ohjelmointikielen kehitti englantilainen INMOS yhtiö erityisesti rinnakkaislaskentaan suunniteltuja transputer-prosessoreitaan varten.
Occam-kielessä sijoitusoperaattori on codice_1 ja yhtäsuuruuden testaus on codice_2, joka poikkeaa eräistä muista kielistä. Peräkkäin ajettavat toiminnot määritellään codice_3 avainsanalla () ja rinnakkain ajettavat määritellään codice_4 ().
Yksinkertainen koodi, joka esittää miten kahta sekvenssiä määritellään ajettavaksi rinnakkain:
Kalkki (astia)
Kalkki () tarkoittaa kristillisessä kielenkäytössä maljaa, jota käytetään ehtoollisviinin jakamiseen. Se kuuluu ehtoolliskalustoon, johon kuuluvat lisäksi viinipikarit, kannu, leipärasia ja leipälautanen.
Perustapauksessa messussa on käytössä vain yksi kalkki. Vanha tapa tarjota suoraan kalkista seuraa evankeliumien ehtoolliskertomuksia, joissa Jeesus kehotti oppilaitaan kaikkia juomaan "tästä maljasta". Mikäli ehtoolliselle osallistuvia on paljon ja jakajia useampia, voidaan käyttää samanaikaisesti myös useampaa kalkkia, jotka kaikki konsekroidaan. Perinteistä ehtoollisen nauttimisen tapaa kutsutaan yhteismaljaksi. Nykyään Suomessa ja yleensäkin reformoiduissa kirkoissa on vallitseva tapa kaataa kalkista tilkka viiniä ehtoollispikariin. Yhteismaljasta on luovuttu hygieniasyistä. Ehtoollinen konsekroidaan aina kalkissa, joten viiniä ei voi jakaa valmiiksi pikareihin. Kaikissa kirkkokunnissa ei erillispikareita käytetä.
Messussa jaetaan viinin yhteydessä myös ehtoollisleipä eli öylätti. Näitä tarjotaan öylättejä varten tehdyltä öylättilautaselta eli pateenilta.
Myös ortodoksinen kirkko käyttää ehtoollismaljaa. Ehtoollisviini pyhitetään siinä, mutta vain papisto nauttii viinin maljasta. Heidän päästyään loppuun pyhitetty ehtoollisleipä siirretään viinin joukkoon ja jaetaan kirkkokansalle lusikalla. Ortodoksisessa kirkossa on olemassa myös alkukristillisen kaltainen Jaakobin liturgia, jossa ehtoollisleipä ja viini jaetaan myös kirkkokansalle erillisinä. Liturgia toimitetaan kerran vuodessa, 25. lokakuuta apostoli Jaakobin muistopäivänä. Liturgian kehitti nykymuotoonsa arkkipiispa Paavali.
Schürzenjäger
Schürzenjäger on Itävallassa vuonna 1973 perustettu rockyhtye, joka yhdistelee musiikkiinsa kansanmusiikin vaikutteita.
Schürzenjägerin alkuperäinen nimi oli "Zillertaler Schürzenjäger", mutta ensimmäinen sana poistettiin yhtyeen nimestä ennen vuonna 1996 julkaistun "Träume sind starker" -albumin ilmestymistä. Yhtye julkaisi ensimmäisen studioalbuminsa vuonna 1977 ja jatkaa levytysuraansa edelleen.
Ilmaherruus
Ilmaherruus on tilanne, jossa keskenään taistelevista osapuolista toisella on hallinnassaan taistelualueen ilmatila. Nykyaikaisessa sodankäynnissä tämän asian merkitys on korostunut, sillä yksikin hävittäjälentokone voi ohjuksillaan aiheuttaa viholliselle suurta tuhoa.
Ensimmäisen maailmansodan jälkeen monet teoreetikot loivat ajatuksen ilmatilan hallinnan tärkeydestä tulevissa sodissa. Yksi heistä oli italialainen Giulio Douhet. Hänen mukaansa ilma-ase kykenisi lyömään maa- ja merivoimat ylivoimallaan. Hänen ajattelunsa ei kuitenkaan kyennyt tunnustamaan hävittäjälentokoneiden merkitystä ilmasodassa. Liittoutuneet kykenivät myöhemmin toisessa maailmansodassa ilmaherruuden saavutettuaan pommittamaan Saksan kaupunkeja maan tasalle Douhetin vuosikymmeniä aiemmin esittämin tavoin.
Toisen maailmansodan alussa vuonna 1940, maailman ensimmäiseksi ilmasodaksi kutsutussa taistelussa Britanniasta Luftwaffe pommitti rajusti Britanniaa. Saksa yritti saavuttaa ilmaherruuden Englannin kanaalin ja Etelä-Englannin yläpuolella tuhoamalla brittien lentokentät koneineen ja sotatarviketehtaat. Kun ilmatila olisi ollut hallinnassa, saksalaiset olisivat voineet käynnistää operaatio Merileijonan eli maihinnousun Englantiin. Ilmaherruutta ei onnistuttu saavuttamaan saksalaisten suunnattomista uhrauksista huolimatta, vaan Luftwaffe kärsi huomattavista kalustotappioita ja maihinnousu jäi toteuttamatta.
Persianlahden sodassa Yhdysvaltain ilmavoimat hallitsivat mittavan teknisen ja määrällisen ylivoimansa turvin Kuwaitin ja Irakin ilmatiloja niin, että se kykeni laajamittaisiin vihollisen selustan pommituksiin jopa vanhoilla B-52-koneilla. Irakin asevoimat olivat ennen liittouman hyökkäystä mies- ja kalustomäärältään huomattavat, mutta irakilaisten panssarikalusto tuhottiin ilmasta käsin asemiinsa jo ennen maahyökkäyksen alkua. Nykyään ilmaherruus on Yhdysvaltain sotilasoperaatioiden yksi avaintavoite.
Sanonnan mukaan "joka hallitsee taivasta, hallitsee taistelukenttää". Ilmaherruus muodostaa mielenkiintoisen kysymyksen mekanisoitujen ja panssaroitujen maajoukkojen merkityksestä nykypäivänä yleensä. Vihollisen hallitessa taistelukentän ilmatilaa, sen on varsin helppo tuhota suotuisissa olosuhteissa vastapuolen taistelupanssarivaunuja ilmasta käsin. Päinvastaisessa tilanteessa voidaan kysyä, mihin omia taistelupanssarivaunuja enää tarvitaan, jos saavutettua ilmaherruutta hyödyntämällä voidaan vihollinen lamauttaa ilman maajoukkojakin.
Ilmaherruuteen liittyy teknisesti ylivoimaisten lentokoneiden kehittäminen ja valmistus. Tällaista huipputeknologiaa ei välttämättä myydä tai välitetä edes liittolaisille. F-22 Raptor on esimerkki nykyaikaisesta yhdysvaltalaisesta ilmaherruushävittäjästä. Teknisesti kunnianhimoisten tavotteiden seurauksena kyseinen projekti on tullut äärimmäisen kalliiksi.
Ilmaherruus on mahdollisesti kallein tapa voittaa sota. Esimerkiksi Venäjän–Georgian sota vuonna 2008 käytiin kustannustehokkaasti 1970-luvun maakalustolla.
Andreas Kreetalainen
Pyhä Andreas Kreetalainen syntyi Damaskoksessa 600-luvulla. Hän on yksi ortodoksisen kirkon merkittävistä pyhistä.
Hän taisteli voitokkaasti muun muassa monoteletismin harhaoppia vastaan Konstantinopolin ekumeenisessa kirkolliskokouksessa vuonna 680.
Hän toimi kirkollisissa tehtävissä Jerusalemissa, Konstantinopolissa ja lopulta piispana Kreetan saarella Gortynissa.
Kuuluisin pyhän Andreaksen jälkeen jättämistä teologisista kirjoituksista lienee hänen nimensä mukaan nimetty "Andreas Kreetalaisen katumuskanoni". Kanoni luetaan vuosittain viidesti: neljässä osassa ensimmäisen paastoviikon aikana ja kokonaan viidennellä paastoviikolla.
Liricas Analas
Liricas Analas on Graubündenin kantonissa Sveitsissä perustettu hip hop -yhtye. Se aloitti levytysuransa vuonna 2004. Yhtyeen sanoitukset ovat retoromaaniksi.
Night of the Living Dead
Night of the Living Dead tarkoittaa seuraavia asioita:
George C. Homans
George Caspar Homans (11. elokuuta 1910 – 29. toukokuuta 1989) oli merkittävä yhdysvaltalainen sosiologi.
Vuonna 1939 Homans aloitti opintonsa Harvardin yliopistossa ja opiskeli lähinnä anglosaksista kirjallisuutta. Hänestä tuli Harvardin opettaja sosiologian ja keskiajan historian alalla 1939, ja näitä tehtäviä hän hoiti miltei loppuikänsä. Vuonna 1964 hänestä tuli American Sociological Associationin puheenjohtaja.
Homans otti kantaa myös johtamisteoreettisiin kysymyksiin ja oli sillä kannalla, että sosiaalinen hyväksyntä on paras kiitos, jonka ihminen voi toiselle antaa.
Homans oli huomattavan arvostettu, mutta samalla kiistelty sosiologi. Erityisesti on epäilty, että hänen matemaattiset mallintamisensa ihmisyhteisöissä eivät kestä kriittistä tarkastelua käytännössä. Erityisesti Homans vaikutti käyttäytymissosiologian kehitykseen.
Spekulatiivinen fiktio
Spekulatiivinen fiktio on kuvitteellisia maailmoja ja tapahtumia kuvaavaa kirjallisuutta. Termi on kattokäsite, joka käsittää alalajit tieteiskirjallisuus, fantasiakirjallisuus ja kauhukirjallisuus. Näiden piiristä voidaan erottaa lisäksi utopiakirjallisuus, steampunk, vaihtoehtoinen historia ja maaginen realismi. Termin käyttö yleistyi 2000-luvulla. Osa kirjailijoista on käyttänyt termiä erottamaan teoksiaan viihteellisestä tai lajityyppisidonnaisesta fantasiasta ja scifistä.
Raymond Benson
Raymond Benson (s. 6. syyskuuta 1955) on yhdysvaltalainen kirjailija, joka tunnetaan ennen kaikkea miehenä joka jatkoi James Bond -kirjojen kirjoittamista John Gardnerin vetäydyttyä eläkkeelle. Tämä herätti närää ja ennakkoluuloja, sillä Benson on yhdysvaltalainen, ja varsinkin Ian Flemingin alkuperäiset Bond-tarinat tekevät usein pilaa yhdysvaltalaisista.
Benson kirjoitti yhteensä kuusi James Bond -romaania, kolme elokuvakäsikirjoituksen romaaniversiota sekä kolme novellia. Elokuvat, joista hän teki romaaniversiot, olivat "Huominen ei koskaan kuole" (1997), "Kun maailma ei riitä" (1999) ja "Kuolema saa odottaa" (2002). Vuoden 2002 jälkeen Benson ei ole julkaissut James Bond -tekstejä.
Benson on osallistunut monien videopelien käsikirjoittamiseen. Lisäksi Benson on kirjoittanut romaaniversion Hideo Kojiman videopelistä "Metal Gear Solid" ja kaksi "Splinter Cell" -pelisarjaan perustuvaa kirjaa.
Haapakosken rautatieasema
Haapakosken rautatieasema () on Suomen rataverkon liikennepaikka Haapakosken kylässä Pieksämäellä Etelä-Savossa rataosalla . Liikennepaikan etäisyys Helsingin päärautatieasemalta on 393,5 ratakilometriä mitattuna Pieksämäen rautatieaseman kautta. Asema on otettu käyttöön 1. lokakuuta 1889. Aseman toiminta on lopetettu 1. joulukuuta 1987.
Ratapihalta on johtanut lyhyt sivuraide Haapakosken kylässä sijaitsevalle sahalle, mutta on purettu 1990-luvun puolivälissä. Loppuaikoina rata oli päässyt niin huonoon kuntoon, ettei sillä uskallettu vetää veturilla vaunuja. Niinpä vaunut vedettiin muun muassa metsäkoneilla.
Haapakosken liikennepaikkarakennus on alun perin rakennettu niin sanotun "Oulun radan" viidennen luokan aseman tyyppipiirustuksia käyttäen. Aseman suunnittelija on todennäköisesti ollut Knut Nylander. Asemarakennus on osittain laitetilana, mutta muuten tyhjillään.
Vuoteen 1981 asti Haapakosken asemalla oli niin kutsuttu "köyhänmiehen releasetinlaite" eli varmistuslukko- ja opastinturvalaitos. Tuolloin vaihteet olivat varmistuslukoilla lukittavia ja paikallisesti käsin käännettäviä. Vuonna 1981 otettiin käyttöön saksalaisvalmisteinen Siemens DrS -releasetinlaite. Releasetinlaite siirtyi vuonna 1982 ohjattavaksi Pieksämäen liikenteenohjauskeskuksesta käsin, jolloin liikennepaikka jäi miehittämättömäksi. Releasetinlaite on edelleen käytössä asemarakennuksen pohjoispäädyssä.
Leo Funtek
Leo Funtek (21. elokuuta 1885 Ljubljana, Itävalta-Unkari – 13. tammikuuta 1965 Helsinki) oli slovenialaissyntyinen, Suomessa elämäntyönsä tehnyt viulisti, pianisti ja kapellimestari. Funtek toimi Sibelius-Akatemian orkesterinjohdon professorina 1950–1955.
Funtek lähetettiin 18-vuotiaana Leipzigiin opiskelemaan. Sieltä hän jatkoi Suomeen opettajansa Hans Sittin kautta. Funtek toimi Suomessa ensin Helsingin kaupunginorkesterin konserttimestarina ja sitten Viipurin kaupunginorkesterin kapellimestarina. Viipurista hän palasi parin vuoden päästä Helsinkiin konservatorion opettajaksi.
Ensimmäisen maailmansodan takia Funtek joutui poistumaan Suomesta, sillä Suomi kuului vielä Venäjän keisarikuntaan, joka oli sodassa Itävalta-Unkarin vastapuolella. Sodan jälkeen Funtek palasi Suomeen ja nousi Helsingin kaupunginorkesterin johtoon ja jatkoi edelleen opettajantöitä. Vuonna 1925 Funtek pääsi myös Suomalaisen oopperan 1. kapellimestariksi.
Opettajana Funtek tunnetaan etenkin kapellimestarien kouluttajana. Hänen opetuksessaan nousi useita suomalaisia kapellimestareita, kuten Aarre Hemming, Paavo Berglund, Jorma Panula ja Onni Kelo. Viihdemuusikkona tunnettu Pauli Granfelt oli 1930-luvun lopulla Funtekin viulistioppilaana.
Leo Funtek oli musiikkiarvostelijana muun muassa Nya Pressen -lehdessä. Hän teki arvostettuja sovituksia kuuluisien säveltäjien teoksista, esimerkiksi Modest Musorgskin sarjasta "Näyttelykuvia". Lisäksi hän laati tutkielman itävaltalaisesta säveltäjästä Anton Brucknerista ja teki kapellimestarina Brucknerin sävellyksiä tunnetuiksi Suomessa. Hän esiintyi myös kamarimuusikkona (viulu ja piano) sekä useiden laulajien säestäjänä.
Leo Funtekin puoliso vuodesta 1928 oli laulaja (sopraano) Ingeborg Liljeblad-Funtek.
Felice Vinci
Felice Vinci (s. 1946) on italialainen ydinvoimainsinööri ja harrastelijahistoriantutkija. Hän on tullut tunnetuksi teoriastaan, jonka mukaan muinainen Kreikka olisi sijainnut Pohjois-Euroopassa.
Teorian mukaan kreikkalaiset olisivat siirtyneet nykyiseen Kreikkaan ilmaston kylmenemisen takia ja nimenneet uudet asuinpaikkansa vanhojen asuinpaikkojensa mukaan. Niinpä Vincin mukaan alkuperäinen Ateena olisi sijainnut nykyisen Tukholman seudulla, Troija Kiskon Toijassa ja Peloponnesos olisi ollut Jyllannin niemimaa. Vincin teoria perustuu Homeroksen runojen viittauksiin ilmaston kylmyydestä, Odysseuksen matkojen maantieteeseen ja alueen paikannimistöön. Ajatuksen Homeroksen tarinoiden sijoittamisesta pohjoiseen Vinci sai lukiessaan kreikkalaisen historioitsija Plutarkhoksen kuvausta Ogygian saaresta, jossa Odysseus oli Kalypson vankina Plutarkhoksen mukaan saari on vain viiden päivän purjehdusmatkan päässä Britanniasta.
Vinci on kirjoittanut teorioistaan italiaksi kaksi teosta: "Homericus Nuncius" (1993) ja "Omero nel Baltico" (1995). Jälkimmäisen kirjan esipuheen kirjoitti professori Rosa Calzecchi Onesti, joka on kääntänyt sekä "Odysseuksen" että "Iliaan" italian kielelle. "Omero nel Baltico" on ilmestynyt myös venäjäksi vuonna 2004 ja englanniksi vuonna 2005 nimellä "The Baltic Origins of Homer’s Epic Tales – The Iliad, the Odyssey, and the Migration of Myth". Vinci on myös täysin vakavissaan suorittanut arkeologisia kaivauksia Toijassa, missä uskoo alkuperäisen Troijan sijainneen.
Felice Vinci on luennoinut teoriastaan Vancouverin ja Riian yliopistoissa vuosina 2002 ja 2005. Keväällä 2005 Vinci piti lyhyen luentosarjan Rooman "La Sapienza" -yliopiston maantieteen laitoksella, jossa kirja on merkitty kurssikirjaksi. Helmikuussa 2006 Vinci kutsuttiin luennoimaan teoriastaan Padovan yliopistoon Italiaan.
Akateemisten historiantutkijoiden keskuudessa Vincin teoria ei ole juuri saanut kannatusta. Helsingin yliopiston Suomalais-ugrilaisen laitoksen tutkija Santeri Junttila on maininnut Vincin nimistötutkimukset esimerkkinä näennäistieteestä. Erkki Urpilaisen mukaan Vincin teoria perustuu Homeroksen runoissa mainittujen ja Suomen alueella esiintyvien paikannimien satunnaiseen samankaltaisuuteen.
Kenny Rogers
Kenneth "Kenny" Rogers (s. 21. elokuuta 1938 Houston, Texas) on yhdysvaltalainen countrylaulaja ja lauluntekijä. Hän on yksi eniten levyjä myyneistä countrylaulajista. Hän on levyttänyt sekä yksin että Dolly Partonin kanssa, ja kirjoittanut lauluja muille artisteille. Yksi Rogersin suurimmista hiteistä, "Lucille", kertoo naisesta joka otti ja lähti, ja miehestä joka jäi ruikuttamaan neljän lapsen kanssa keskelle sadonkorjuukiireitä. Toinen hänen suurista kappaleistaan "The Gambler", tuli tutuksi samannimisen TV-sarjan tunnussävelenä ja voitti Rogersille Grammyn parhaana country-laulajana vuonna 1980.